fr pl hu hu hu hu hu hu sv hu fr hu hu hu hu hu hu hu hu hu hu hu hu hu hu da en en fr en hu sv en fr en hu fr en fr en hu de en fr en hu de en fr en hu fr en fr en hu fr en en en hu fr en cs en hu sv en fr en hu en en en en hu hu en hu fr fr en hu hu en hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
Martinique, Saint Lucia - Eupolisz.hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Újabb karibi kalandok Franciaország tengerentúli területén és a szomszédos Saint Lucia szigetén! Kiscsoportos bejáró utazás!
A mindenkori határátlépési információkról a konzuli szolgálat oldala ad aktuális és részletes tájékoztatást. Mindenki maga felelős azért, hogy azoknak a személyi feltételeknek megfeleljen, amik az utazáshoz szükségesek!
A Kis-Antillák felfedezését 2021. november végén kezdtük a csodálatos Guadeloupe utunkkal, ám a térség szerencsére még annyi izgalmas, kalandokkal teli szigetet tartogat számunkra, hogy alig várjuk, hogy ismét visszamehessünk! Mostani utunkon két, merőben eltérő szigetet is megismerhettek: a Guadeloupe mellett szintén Franciaországhoz tartozó Martinique lesz utazásunk fő célja, ahol 6 nap alatt fedezzük fel a sziget északi részének vulkánjait, vadregényes partszakaszait és félszigeteit, legszebb vízeséseit, a világhírű botanikus kertjét és persze a hófehér homokos strandjait is. Az Európai Uniót elhagyva aztán délre vesszük az irányt, és hajókkal tesszük át székhelyünket három emlékezetes napra Saint Luciába: megmásszuk a sziget ikonikus csúcsát a Gros Pitont, és a Piton csúcsok által uralt délnyugati partvidék messze földön híres strandjain pihenjük ki a fáradalmakat sznorkellezések és felejthetetlen panoráma közben. Bármelyik szigeten is járunk majd, belekóstolunk a helyi gasztronómiába és persze jobbnál-jobb karibi rumokba is, így a karib-tengeri hangulat minden napunkat végig kíséri majd április közepén!
A menetrendtől függően érkezés a Karib-tenger közepén fekvő Martinique szigetére, Fort-de-France városának repterére, ahonnan programunk indul. Innen aztán transzfer a Saint-Pierre városában található apartmanunkba, ahol 2 éjszakát fogunk eltölteni. Szállás: apartmanban.
Saint-Pierre, Mount Pelée (1397 m), Saint-Pierre
Az első teljes napon már egy keményebb túra várk ránk, hiszen célunk a sziget legmagasabb csúcsa, a továbbra is aktivitást mutató Mount Pelée vulkán. A 1397 méteres Mount Pelée 1902-ben a feljegyzett kitörések közül az egyik legtöbb halálos áldozattal járót produkálta, elpusztítva az egykori főváros, St-Pierre jelentős részét. Túránkat a sziget közepén húzódó festői Route de la Trace úton közelítjük meg, majd 900 méteres magasság környékén kezdjük el a menetelést. A meredek, sokszor csúszós, néhol kapaszkodós terep kitartást és jó kondíciót igényel, ám a fáradozásokat szép idő esetén a fantasztikus panoráma kárpótolja. 1200 méteres magasság körül először körbetúrázunk a Mount Pelée kráterperemén, majd az időjárástól függően felkapaszkodunk a legmagasabb pontra, mielőtt a már ismerős úton visszatérünk a parkolóba. A délután további részét Saint-Pierre városának felfedezésével töltjük, este pedig megtartjuk ismerkedési estünket. Túratáv: kb. 9 km, szint: 920 méter, menetidő: 6-7 óra. Szállás: apartmanban.
Egy igazi kihívás vár ránk a mai napon, hiszen egész Martinique leghíresebb, és sokak szerint az egyik legnehezebb túráját fogjuk megcsinálni. Korán reggel egy északi strandon indítjuk majd egész napos túránkat, hogy fefedezzük a turisták előtt szinte teljesen ismeretlen északi csücskét is Martinque szigetének. Egy előre egyeztetett hajójárattal utazunk át Grand' Rivière-be, majd innen indítjuk túránkat visszafelé a kisbuszunk felé. A túraösvény közben csodálatos vízesések, panoráma pontok, tengerpartok, és a méregzöld, sűrű esőerdő fog minket körülvenni, így nem kell aggódni a nappali hőségtől sem. Egy nagyobb tisztáson fogjuk elfogyasztani ebédünket, majd a délután órákban érkezünk meg a túra végpontjára, az Anse Couleuvre strandra ahol leraktuk a járművet. Ha időnk engedni, csobbanunk egyet, majd csak a késő esti órákban térünk vissza szállásunkra. Túratáv: kb. 15 km, szint: 950 méter, menetidő 6-8 óra. Szállás: apartmanban.
Presqu'ile de Caravelle, Les Trois-Îlets, Les Anses d'Arlet
Az elmúlt napok fáradalmait kipihenve a mai napot egy könnyebb túrával, majd pedig pihenéssel töltjük. Reggeli és pakolás után rögtön a sziget keleti felre utazunk, hogy egy átmozgató túrával fedezzük fel az elfeledett Presqu'ile de Caravelle félszigetet. Lerakjuk kisbuszunkat az utolsó parkolóban, majd kilátpontok, erőd-maradványok, mangrove erdők, elhagyatott partszakaszok és egy gyönyörű világítótorony érintésével körbetúrázzuk a félszigetet.  Túránk végén áttesszük székhelyünket Martinique déli részére, majd ebéd után a Les Anses d'Arlet strandon pihenjük ki a fáradalmakat, és egy naplementés helyen fogyaszthatjuk el hangulatos vacsoránkat. Túratáv: 11,3 km, szint: 360 méter, menetidő 4-5 óra. Szállás: apartmanban.
Morne Larcher (477 m), Point de Vue Rocher du Diamant, Ste-Anne
Kényelmesen ébredünk fel utolsó teljes napunkon Martinique-on, ám a reggelt ismét egy izzasztó túrával indítjuk. Bár a sziget déli részén jóval kevesebb hegyet találunk, mint az addigra már jól ismert északi részen, azért itt sem maradunk egy klasszikus csúcstúra nélkül. Célunk a 477 méteres Morne Larcher, ahonnan szép idő esetén belátjuk a déli partvidéket, illetve akár még Saint Lucia szigetét is. A nagyjából 400 méter szintet tartalmazó túra bár nem túl hosszú, a fárasztó emelkedők ismét kitartást, és jó sok magunkkal hozott vizet igényelnek. A csodálatos panoráma után visszaereszkedünk a parkolóba, majd Martinique újabb fantasztikus stradjainak nyomába eredünk, hogy a sziget talán legszebb strandjait rejtő Ste-Anne-félszigetre utazzunk. Szebbnél szebb, hófehér homokos strandokat fedezünk fel, majd este felé már Ste-Anne városkájában vacsorázunk. Este felé térünk vissza apartmanunkba. Túratáv: 5,2 km, szint: 420 méter, menetidő: 3-4 óra. Szállás: apartmanban.
Fort-de-France, Castries (Saint Lucia), Soufriére
A mai nap délelőttjén szabadprogram keretében fedezhetjük fel a főváros környékét, ám ebéd után már a kikötőben leszünk, hiszen kora délután már indul hajónk Saint Lucia szigetére. Az 2-3 órás hajózás után máris Saint Lucia fővárosában, Castriesben találjuk magunkat. A kikötés után hosszú papírmunka és adminisztráció vár ránk amíg beléphetünk a szigetre és átvehetjük az új járművet. Soufriere-ben található apartmanunkra csak este felé fogunk megérkezni, majd természetesen összeülünk egy közös vacsorára.  Szállás: apartmanban.
Gros Piton (771 m), Tet Paul Nature Trail, Sugar beach, Soufriére
Utunk talán legizgalmasabb napja következik, megmásszuk ugyanis Saint Lucia ikonikus hegycsúcsát, a 771 méteres Gros Pitont. A híres riói Cukorsüveg-hegyre hajazó Gros Piton ugyan nem a sziget legmagasabb csúcsa, mégis felejthetetlen élmény lesz annak megmászása. A csúcs persze nem adja magát könnyen: kifejezetten meredek, kellemetlen terepen vezet majd utunk a csúcsig, de persze menetközben több kisebb-nagyobb megállóval, és elképesztő panorámát kínáló kilátópontokkal színesítjük majd a túrát. A csúcsmászás végén visszatérünk a parkolóba, majd rövid utazás után egy rövid, ám ismét izgalmasnak ígérkező túrán a Tet Paul Nature Trail csodáit és kilátópontját fedezzük fel. A nap legvégén már csak a jól megérdemelt pihenés vár ránk, amelyhez a szállásunkhoz közeli strandokat vesszük majd igénybe. Este felé térünk vissza szállásunkra. Túratáv a Gros Piton túrán: 4,7 km, szint: 553 méter, menetidő: 3-4 óra. Tet Paul Nature Trail túratáv: 1 km, szint: 80 m, menetidő: 1 óra. Szállás: apartmanban.
Utolsó Saint Lucia-i napunkon egész nap pihenhetünk a Soufriére körüli álomszép strandokon, fakultatív módon pedig meglátogathatjuk a közeli Sulphur Springs-t, ahol az utóvulkáni tevékenységek által működtetett szolfatárákat nézhetjük meg, miközben vehetünk egy iszapfürdőt is. Egy utolsó naplementén a tengerparton vacsorázva beszélhetjük át karibi napjaink legjavát. Szállás: apartmanban.
Castries, Fort-de-France (Martinique), Habitation Clément
Reggel induló hajójárattal, ismét 2-3 óra alatt térünk vissza Martinique-ra, ahol még egy utolsó éjszakára elfoglaljuk szállásunkat. A nap további része ezúttal is szabadprogram, ám természetesen túrákból és szebbnél szebb strandokból is lehet majd válogatni. Fakultatív módon érdekes kirándulás lehet a Habitation Clément  meglátogatása, ahol egy gyönyörű botanikus kert mellett belekóstolhatunk a rumkészítés rejtelmeibe és izgalmas helyi történetekbe is. Szállás: apartmanban.
A mai nap a hazautazásé, szervezett programunk erre a napra nincs.
Az oldalon látható képeket Radics Tamás készítette.
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk